**Erezia normelor**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dimineața mă salută c-o pată de sânge

pe cerul rănit Există urme de viață și

dincolo de nori De pildă îngerul care

și-a uitat aripile în biblioteca poetului

Viața la țară având și surprize aeriene

nu doar terre a terre Până la primăvară

sapele stau la încărcat în prizele din beci

Nicio buruiană n-o să rămână în viață la

anul și la mai mulți ani Pentru că și Anul

Nou e o problemă Dacă porcul nu se în

cadrează în normele europene de sacrifi

care Cine se oferă pentru masa de Crăciun

Oricum găinile au în plan alte ouă și puii

corespunzători acelorași norme europene

Să-mi chem nevasta Poate măcar ea-i de

acord să ne iubim românește Fără niciun

fel de restricții Hai ne dezbrăcăm sau nu

nevastă Normele de protecție le semnăm

După

Costel Zăgan, EREZII DE-O CLIPĂ II